Document ID: /roh_data/filtered/fineweb-2-filterrobots_roh.jsonl.gz/14554

Cun la bova a Bondo datti grondas deponias e stgavaments – tut terren betg cultivà. Per la «Buddleja Davidii», per tudestg «Sommerflieder» è quai il terren ideal per prosperar e sa multiplitgar.
Cumbatter las neofitas
Ensemen cun ina firma spezialisada vul il vitg da Bondo cumbatter e proteger oravant tut terren agricul. Tar la planta «Buddleja Davidii» sa tracti d’ina planta estra - ina neofita che destruescha la vegetaziun indigena.
Ella datti gia en Bregaglia e quai davent dal cunfin da Castasegna enfin a Promontogno. Ina destrucziun cumpletta da questa planta invasiva n'è betg pussaivel. Per lung dals auals e era a la riva dal flum principal tras la Bregaglia la Maira ha quel chattà ses dachasa.
La gronda finamira è d’evitar ch’ella surpiglia il suramaun ed impedescha che plantas indigenas creschan en quest lieu.
RR actualitad 17:00